ศาลทหารออกหมายจับ จักรภพ ข้อหาเกี่ยวพันอาวุธสงคราม หวังขอส่งตัวข้ามแดน
ศาลทหารออกหมายจับ จักรภพ เพ็ญแข กับพวก หลังมีหลักฐานว่าพัวพันอาวุธสงครามที่ตรวจยึดได้ก่อนหน้า และอยู่เบื้องหลังความรุนแรงหลายเหตุการณ์สำนักข่าวไทย รายงานว่า พล.ต.อ.สมยศ พุ่มพันธุ์ม่วง รองผู้บัญชาการตำรวจแห่งชาติ เปิดเผยว่า เมื่อวันที่ 27 มิถุนายน 2557 ศาลทหารอนุมัติหมายจับนายจักรภพ เพ็ญแข กับพวกรวม 4 คน ในข้อหามีอาวุธสงครามไว้ในครอบครอง หลังมีหลักฐานว่านายจักรภพ พัวพันและมีส่วนเกี่ยวข้องกับการตรวจยึดอาวุธสงครามในหลายพื้นที่ จากนี้จะดำเนินการขอส่งตัวผู้ร้ายข้ามแดนในประเทศที่มีสนธิสัญญา ล่าสุดทราบว่านายจักรภพอยู่ที่ฮ่องกง นายจักรภพ มีหมายจับคดีหมิ่นพระบรมเดชานุภาพ แต่ตำรวจยังไม่สามารถขอส่งตัวผู้ร้ายข้ามแดนได้ เนื่องจากประเทศที่ใช้หลบหนีไม่มีกฎหมายฉบับนี้ แต่สำหรับคดีอาวุธสงครามเป็นคดีสากล ทุกประเทศมีกฎหมายใช้บังคับ ดังนั้นสามารถดำเนินการขอส่งตัวผู้ร้ายข้ามแดนได้นอกจากนี้ รักษาราชการแทนผู้บัญชาการตำรวจแห่งชาติ ยังแต่งตั้งคณะทำงานชุดพิเศษดูแลคดีอาวุธสงครามเป็นกรณีพิเศษ ส่วนการเอาผิดกับนายจารุพงศ์ เรืองสุวรรณ อดีตรัฐมนตรีว่าการกระทรวงมหาดไทย ที่แถลงการณ์จัดตั้งกลุ่มเสรีไทย ได้หารือกับฝ่ายทหารพระธรรมนูญอย่างรอบคอบ สามารถเอาผิดบุคคลกลุ่มนี้ได้หลายข้อหา แต่ตำรวจไม่อยากให้สังคมมองว่าเร่งรีบ จึงดำเนินการอย่างรัดกุมและตามอายุความของคดี. -
ศาลทหารออกหมายจับ จักรภพ เพ็ญแข กับพวก หลังมีหลักฐานว่าพัวพันอาวุธสงครามที่ตรวจยึดได้ก่อนหน้า และอยู่เบื้องหลังความรุนแรงหลายเหตุการณ์ สำนักข่าวไทย รายงานว่า พล.ต.อ.สมยศ พุ่มพันธุ์ม่วง
จักรภพ เพ็ญแข,จารุพงศ์ เรืองสุวรรณ,สมยศ พุ่มพันธุ์ม่วง